ΓΡΑΠΤΗ ΕΡΩΤΗΣΗ P-0831/00

υποβολή: Claude Desama (PSE) προς την Επιτροπή

(10 Μαρτίου 2000)

Θέμα: Γενικός κανονισμός απαλλαγής για ορισμένες κατηγορίες κάθετων συμφωνιών 2790-99

Ο γενικός κανονισμός απαλλαγής σε κατηγορίες κάθετων συμφωνιών αριθ.2790/1999(1) αποδεικνύεται επιζήμιος για δεκάδες χιλιάδες ΜΜΕ που εντάσσονται σε διαρθρωμένα δίκτυα διανομής, κυρίως στον τομέα της αυτοκινητοβιομηχανίας.

Πράγματι, ο νέος γενικός κανονισμός δεν περιλαμβάνει ουδεμία ρήτρα για την επιβολή κυρώσεων για ενδεχόμενες καταχρήσεις εκ μέρους των προμηθευτών έναντι των διανομέων και μεταπωλητών.

Για να προφυλαχθούν από παρόμοιους κινδύνους πολλές ΜΜΕ που αποτελούν κινητήριο δύναμη της ευρωπαϊκής οικονομίας, δεν θα έπρεπε, λοιπόν, να συμπληρωθεί ο κανονισμός με μία συμπληρωματική μαύρη ρήτρα (hard core) που να απαγορεύει στους εκχωρητές να εκμεταλλεύονται την οικονομική εξάρτηση των ΜΜΕ διανομής και παροχήςπηρεσιών;

(1) ΕΕ L 336 της 29.12.1999, σελ. 21.

Απάντηση του κ. Monti εξ ονόματος της Επιτροπής

(12 Απριλίου 2000)

Σύμφωνα με το 2(5) άρθρο του, ο κανονισμός της Επιτροπής (ΕΚ) αρ.2790/1999, σχετικά με την εφαρμογή του άρθρου 81, παράγραφος 3 (πρώην άρθρου 85) της Συνθήκης, σε κατηγορίες κάθετων συμφωνιών, δεν εφαρμόζεται στις συμφωνίες που αποτελούν αντικείμενο του κανονισμού (ΕΚ) αρ.1475/95, που αφορά την εφαρμογή του άρθρου 81, παράγραφος 3 στης Συνθήκης, σε κατηγορίες συμφωνιών διανομής και εξυπηρέτησης πελατών πριν και μετά την πώληση αυτοκινήτων.(1) Συνεπάγεται ότι η θέση των μικρομεσαίων επιχειρήσεων (ΜΜΕ), που ασκούν δραστηριότητες διανομής στον κλάδο των αυτοκινήτων οχημάτων, δεν έχει, αυτή την περίοδο, επηρεαστεί από τη νέα ρύθμιση στον τομέα των κάθετων περιορισμών.

Ο κανονισμός (ΕΚ) αρ.1475/95 που προαναφέρθηκε, θα παραμείνει σε ισχύ μέχρι τις 30 Σεπτεμβρίου 2002. Εν όψει της λήξης του, η Επιτροπή καταρτίζει αυτή την περίοδο την έκθεση αξιολόγησης που προβλέπεται από το άρθρο 11 του εν λόγω κανονισμού. Βάσει της έκθεσης, η Επιτροπή θα διατυπώσει στη συνέχεια, τις προτάσεις της σχετικά με το καθεστώς που εφαρμόζεται στον κλάδο της διανομής αυτοκινήτων οχημάτων, προτάσεις για τις οποίες θα γίνουν οι κατάλληλες διαβουλεύσεις με τα ενδιαφερόμενα μέρη και τα κράτη μέλη.

Όσον αφορά το γενικότερο θέμα που θίχτηκε από το αξιότιμο μέλος του Κοινοβουλίου, σχετικά με την απουσία στον κανονισμό (ΕΚ) αρ.2790/1999, ρητρών μαύρης λίστας που απαγορεύουν στους προμηθευτές να καταχραστούν την οικονομική εξάρτηση των διανομέων τους, μπορούν να αναφερθούν τα εξής:

- Η μεταρρύθμιση που πραγματοποιήθηκε από την Επιτροπή με την εισαγωγή του νέου κανονισμού (ΕΚ) αρ.2790/1999, έχει ως σκοπό την καθιέρωση μιας πολιτικής ανταγωνισμού στο θέμα των κάθετων περιορισμών, βασισμένης σε μια οικονομική θεώρηση και επικεντρωμένης στην ανάλυση των αποτελεσμάτων των κάθετων συμφωνιών στην αγορά. Οι κοινοτικοί κανόνες ανταγωνισμού δεν αποβλέπουν στη ρύθμιση των συμβατικών δεσμεύσεων ανάμεσα στα διάφορα μέρη με σκοπό την εξισορρόπηση των σχέσεων ισχύος. Ο αντικειμενικός στόχος των κανόνων αυτών είναι η αποκλειστική προστασία του ανταγωνισμού και η πρόληψη πρακτικών που νοθεύουν τον ανταγωνισμό κυρίως από προμηθευτές που διαθέτουν μια σχετική αγοραστική δύναμη.

- Είναι εξίσου σημαντικό το γεγονός ότι η νέα προσέγγιση της Επιτροπής στο συγκεκριμένο θέμα, παρέχει σημαντικές εγγυήσεις στις μικρομεσαίες επιχειρήσεις που λειτουργούν στον κλάδο της διανομής. Πρώτον, σε αντίθεση με τους παλιότερους κανονισμούς απαλλαγής κατά κατηγορία που εφαρμόζονται σε ορισμένες μορφές διανομής, ο νέος κανονισμός (ΕΚ) αρ.2790/1999 δεν καλύπτει τις επιχειρήσεις των οποίων το μερίδιο αγοράςπερβαίνει το 30 %, γεγονός το οποίο αποθαρρύνει αφεαυτού τους προμηθευτές που διαθέτουν σημαντική αγοραστική δύναμη να καταχραστούν την οικονομική εξάρτηση των διανομέων τους.

- Δεύτερον, ο εν λόγω κανονισμός περιλαμβάνει κατάλογο των συγκεκριμένων περιορισμών που συνεπάγονται την ανάκληση του ευεργετήματος κλαδικής εξαίρεσης και του οποίου το περιεχόμενο αντιστοιχεί κατά μεγάλο μέρος στην κοινοτική νομολογία όσον αφορά τους περιορισμούς δραστηριοτήτων πώλησης των διανομέων.

- Τρίτον, ο κανονισμός καλύπτει για πρώτη φορά τις κάθετες συμφωνίες που συνάπτονται από τις ενώσεις λιανοπωλητών των οποίων μέλη είναι μικρομεσαίες επιχειρήσεις, γεγονός που θα επιτρέπει στις επιχειρήσεις αυτές να ενισχύσουν τη θέση τους στην αγορά, τόσο απέναντι στους προμηθευτές τους όσο και στις ολοκληρωμένες αλυσίδες διανομής.

- Τέταρτον, το νέο νομικό πλαίσιο προβλέπει ειδικούς μηχανισμούς που δίνουν τη δυνατότητα στις αρμόδιες αρχές περί ανταγωνισμού να παρέμβουν κατά των μεθόδων που αντιβαίνουν τον ανταγωνισμό, ακόμη και κάτω από το όριο του 30 %. Πρόκειται, αφενός για ένα μηχανισμό ανάκλησης του ευεργετήματος της κλαδικής εξαίρεσης, μηχανισμό που μπορεί να εφαρμοστεί είτε από την Επιτροπή (άρθρο 6) είτε, σε ορισμένες περιπτώσεις, από την αρμόδια αρχή του κράτους μέλους (άρθρο 7) και αφετέρου για μια διαδικασία που επιτρέπει στην Επιτροπή να περιορίσει μέσω κανονισμού το πεδίο εφαρμογής της εξαίρεσης, εφόσον πάνω από το 50 % της συγκεκριμένης αγοράς καλύπτεται από παράλληλα δίκτυα ομοειδών κάθετων περιορισμών (άρθρο 8).

- Τέλος, με βάση τον νέο κανονισμό (ΕΚ) αρ.2790/1999, η κλαδική εξαίρεση δεν καλύπτει τιςποχρεώσεις της μη λειτουργίας ανταγωνισμού που επιβάλλονται στους διανομείς μόνο εφόσον η διάρκειά τους δενπερβαίνει τα 5 χρόνια, ενώ οιποχρεώσεις αυτές σύμφωνα με το προηγούμενο καθεστώς μπορούσαν να συνδέσουν τους μεταπωλητές μέχρι 10 χρόνια και, σε ορισμένες περιπτώσεις, ακόμη και επ'αόριστον. Οι νέοι κανόνες περί ανταγωνισμού προσφέρουν επομένως στους διανομείς μια συγκεκριμένη δυνατότητα επιλογής των εναλλακτικών πηγών ανεφοδιασμού και, με τον τρόπο αυτό, μπορούν να ασκήσουν άμεση πίεση στους προμηθευτές τους, γεγονός που είναι πιο αποτελεσματικό από τη λεπτομερή ρύθμιση των δικαιωμάτων καιποχρεώσεων των συμβαλλομένων μερών.

(1) ΕΕ L 145 της 29.6.1995.